
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
1. pants. 41) bezemisiju zona -  teritorija, kas noteikta ar mērķi samazināt transporta radīto negatīvo ietekmi uz sabiedrības veselību un vidi un kurā tiek atļauta tikai tādu vieglo pasažieru automobiļu, mikroautobusu un vieglo komerciālo transportlīdzekļu iebraukšana, kuriem nav iekšdedzes motors, kā arī tādu lielas noslodzes bezemisiju transportlīdzekļu iebraukšana, kas definēti Eiropas Parlamenta un Padomes 2019. gada 20. jūnija Regulas (ES) 2019/1242 par CO2 emisiju standartu noteikšanu jauniem lielas noslodzes transportlīdzekļiem un ar kuru groza Eiropas Parlamenta un Padomes Regulas (EK) Nr. 595/2009 un (ES) 2018/956 un Padomes Direktīvu 96/53/EK, 3. panta 11. punktā.
	Iebildums
Projektā lietoti termini “mikroautobuss” un “vieglais komerciālais transportlīdzeklis”, kas nav nepārprotami sasaistīti ar M un N kategoriju klasifikāciju. Nav skaidrs regulējums motocikliem, hibrīdiem, speciālajiem un ārvalstīs reģistrētiem transportlīdzekļiem.
Lūdzam terminus aizstāt vai papildināt ar konkrētām transportlīdzekļu kategorijām — M1, M2, M3, N1, N2 un N3, kā arī skaidri noteikt regulējumu hibrīdtransportlīdzekļiem, ūdeņraža transportlīdzekļiem, motocikliem, traktortehnikai un speciālajiem transportlīdzekļiem.
 
Piedāvātā redakcija
-
	Viktorija Tabakurska (SAM)

	2.
	Likumprojekts (grozījumi)
8. pants. 2) kādas emisiju klases transportlīdzekļu iebraukšana zemo emisiju zonā tiek aizliegta vai ierobežota;
	Iebildums
Likumprojekta 1.panta 51.punkta definīcija un 11.14 panta pirmās daļas 1.punkts paredz EURO 0–5 transportlīdzekļu iebraukšanas aizliegumu, savukārt 11.14 panta otrās daļas 2.punkts un anotācijā sniegtie piemēri liecina, ka pašvaldība varētu izvēlēties, kuras emisiju klases aizliegt vai ierobežot. Nav viennozīmīgi skaidrs, vai zemo emisiju zonā obligāti aizliedzami visi EURO 0–5 transportlīdzekļi vai pašvaldība drīkst noteikt šaurāku aizliegto klašu loku, piemēram, EURO 0–3.
Ņemot vērā minēto, lūdzam precizēt regulējuma ieceri un savstarpēji salāgot 1.panta 51.punkta definīciju, 11.14 panta pirmās daļas 1.punktu un 11.14 panta otrās daļas 2.punktu, kā arī anotāciju.
 
Piedāvātā redakcija
-
	Viktorija Tabakurska (SAM)

	3.
	Likumprojekts (grozījumi)
8. pants. (3) Pašvaldība saistošajos noteikumos var noteikt atbrīvojumus no pašvaldības saistošajos noteikumos noteiktajām prasībām attiecībā uz aizliegumu zemo emisiju zonā un bezemisiju zonā iebraukt noteiktiem transportlīdzekļiem.
	Iebildums
Šobrīd likumprojektā attiecībā uz operatīvo transportu katra pašvaldība var noteikt atšķirīgus atbrīvojumus. Anotācijā kā iespējamie izņēmumi minēti sabiedriskais transports, operatīvie transportlīdzekļi un personas ar invaliditāti.
Lūdzam izvērtēt nepieciešamību likumprojektā visā valstī obligāti noteikt izņēmumus operatīvajam transportam, sabiedriskajam transportam, ceļu uzturēšanas un avārijas dienestiem.
Piedāvātā redakcija
-
	Viktorija Tabakurska (SAM)

	4.
	Likumprojekts (grozījumi)
8. pants. 1) transportlīdzekļu un to vadītāju valsts reģistra;
	Iebildums
Pašvaldībām paredzēta piekļuve transportlīdzekļu un to vadītāju valsts reģistram, taču anotācijā nav veikts izvērtējums par transportlīdzekļu datu pilnīgumu.
Lūdzam anotācijas 1.3. sadaļā pie likumprojekta 11.14 panta piektās daļas skaidrojuma sniegt informāciju, vai CSDD reģistrā visiem transportlīdzekļiem ir pieejami dati par EURO klasi un bezemisiju statuss, kā arī par nepieciešamajām sistēmas izmaiņām, ja tādas identificētas. Tāpat nepieciešams aprakstīt kārtību gadījumiem, kad emisiju klase reģistrā nav norādīta, kā arī ārvalstīs reģistrētu transportlīdzekļu kontrolei.
Piedāvātā redakcija
-
	Viktorija Tabakurska (SAM)

	5.
	Likumprojekts (grozījumi)
8. pants. (6) Pašvaldība pirms šajā pantā minēto saistošo noteikumu izsludināšanas Pašvaldību likumā noteiktajā kārtībā nosūta tos atzinuma sniegšanai Klimata un enerģētikas ministrijai un Satiksmes ministrijai.
	Iebildums
Likumprojektā paredzēta saistošo noteikumu nosūtīšana SM un KEM atzinuma sniegšanai, bet anotācijā norādīta to saskaņošana.
Ņemot vērā minēto,  lūdzam precizēt likumprojektu, nosakot atzinuma sniegšanas termiņu, pašvaldības pienākumu izvērtēt iebildumus un rīcību ministriju atšķirīgu viedokļu gadījumā.
Piedāvātā redakcija
-
	Viktorija Tabakurska (SAM)

	6.
	Likumprojekts (grozījumi)
14. pants. 2) valsts sabiedrība ar ierobežotu atbildību "Latvijas Jūras administrācija", veicot kuģu reģistrā reģistrējamo iekšējo ūdensceļu kuģu motoru atbilstības Regulas Nr. 2016/1628 noteiktajām prasībām pārbaudi;
	Iebildums
Redakciju nepieciešams precizēt.
Piedāvātā redakcija
"2) valsts sabiedrība ar ierobežotu atbildību "Latvijas Jūras administrācija", veicot Latvijas Kuģu reģistrā reģistrējamo kuģu, kuri paredzēti kuģošanai iekšējos ūdeņos, motoru atbilstības Regulā Nr. 2016/1628 noteiktajām prasībām pārbaudi pirms kuģa reģistrācijas vai jau reģistrētiem kuģiem pirms motora nomaiņas." 
	Ilona Lipše (SAM)

	7.
	Likumprojekts (grozījumi)
38. pants. (1) Par iebraukšanu zemo emisiju zonā ar transportlīdzekli, kas atbilst "EURO 5" vai zemākai emisiju klasei piemēro naudas sodu fiziskajai personai līdz desmit naudas soda vienību apmērā, bet juridiskajai personai septiņpadsmit naudas soda vienību apmērā.
	Iebildums
Soda norma automātiski attiecas uz visiem EURO 5 un zemākas klases transportlīdzekļiem, lai gan pašvaldība varētu aizliegt tikai daļu no šīm klasēm. Ņemot vērā minēto, lūdzam sodu sasaistīt ar konkrētās pašvaldības noteikto aizliegumu.
Piedāvātā redakcija
"(1) Par iebraukšanu zemo emisiju zonā ar transportlīdzekli, kura iebraukšana attiecīgajā zonā ir aizliegta saskaņā ar pašvaldības saistošajiem noteikumiem, piemēro..."
	Viktorija Tabakurska (SAM)

	8.
	Likumprojekts (grozījumi)
38. pants. (3) Ja zemo emisiju zonā vai bezemisiju zonā tiek papildus noteikta arī ielu nodeva atbilstoši ceļu nodevas regulējošajiem normatīvajiem aktiem, tad tiek piemērots administratīvais sods tikai atbilstoši ceļu nodevas regulējošajiem normatīvajiem aktiem.
	Iebildums
Nav skaidrs, vai normas mērķis ir novērst divu administratīvo sodu piemērošanu par vienu un to pašu pārkāpumu. Lūdzam precizēt 63.1 panta trešās daļas tvērumu, skaidri nosakot zemo emisiju vai bezemisiju zonas iebraukšanas ierobežojuma un "ielu nodevas" savstarpējo attiecību, kā arī piemērojamo administratīvo atbildību. Vienlaikus, ja projektā paredzēts ieviest jaunu terminu “ielu nodeva”, lūdzam to definēt un anotācijā sniegt izvērstāku skaidrojumu par šīs nodevas būtību, piemērošanas nosacījumiem un sasaisti ar transportlīdzekļu iebraukšanas ierobežojumiem.
Piedāvātā redakcija
-
	Viktorija Tabakurska (SAM)

	9.
	Likumprojekts (grozījumi)
41. pants. papildināt pārejas noteikumus ar 89., 90., 91., 92., 93., 94., 95., 96., 97., 98., 99., 100., 101., 102., 103., 104., 105., 106., 107., 108., 109. 110. un 111. punktu šādā redakcijā:
	Iebildums
Anotācijas 4.1.4. sadaļā norādīts, ka zemo emisiju un bezemisiju zonu ieviešanai nepieciešami grozījumi Ministru kabineta 2015. gada 2. jūnija noteikumos Nr. 279 “Ceļu satiksmes noteikumi”. Lūdzam pārejas noteikumos noteikt termiņu MK noteikumu Nr. 279 grozījumu izstrādei. 
Piedāvātā redakcija
-
	Viktorija Tabakurska (SAM)

	10.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojekta 1.panta 51.punkta definīcija un 11.14 panta pirmās daļas 1.punkts paredz EURO 0–5 transportlīdzekļu iebraukšanas aizliegumu, savukārt 11.14 panta otrās daļas 2.punkts un anotācijas 1.3. sadaļā sniegtie piemēri liecina, ka pašvaldība varētu izvēlēties, kuras emisiju klases aizliegt vai ierobežot. Nav viennozīmīgi skaidrs, vai zemo emisiju zonā obligāti aizliedzami visi EURO 0–5 transportlīdzekļi vai pašvaldība drīkst noteikt šaurāku aizliegto klašu loku, piemēram, EURO 0–3.
Ņemot vērā minēto, lūdzam precizēt regulējuma ieceri un savstarpēji salāgot 1.panta 51.punkta definīciju, 11.14 panta pirmās daļas 1.punktu un 11.14 panta otrās daļas 2.punktu, kā arī anotācijas 1.3. sadaļu.
 
Piedāvātā redakcija
-
	Viktorija Tabakurska (SAM)

	11.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Likumprojektā 11.14 panta sestajā daļā paredzēta saistošo noteikumu nosūtīšana SM un KEM atzinuma sniegšanai, bet anotācijā norādīta to saskaņošana.
Ņemot vērā minēto, lūdzam precizēt anotācijas 1.3. sadaļu, nosakot atzinuma sniegšanas termiņu, pašvaldības pienākumu izvērtēt iebildumus un rīcību ministriju atšķirīgu viedokļu gadījumā.
Piedāvātā redakcija
-
	Viktorija Tabakurska (SAM)

	12.
	Anotācija (ex-ante)
4.1. Saistītie tiesību aktu projekti
	Iebildums
Anotācijas 4.1.4. sadaļā norādīts, ka zemo emisiju un bezemisiju zonu ieviešanai nepieciešami grozījumi Ministru kabineta 2015. gada 2. jūnija noteikumos Nr. 279 “Ceļu satiksmes noteikumi”. Lūdzam sadaļu papildināt ar informāciju, ka minētajos noteikumos nepieciešams paredzēt zemo emisiju un bezemisiju zonas sākuma un beigu ceļa zīmes, kā arī papildzīmes, kas norāda piemērojamās transportlīdzekļu emisiju klases, izņēmumus, ierobežojumu darbības laiku un nodevas apmēru. Tāpat būtu jāparedz transportlīdzekļu vadītāju savlaicīga informēšana pirms iebraukšanas attiecīgajā zonā.
Piedāvātā redakcija
-
	Viktorija Tabakurska (SAM)



